
RASEINIŲ VIKTORO PETKAUS PROGIMNAZIJOS
DIRBTINIO INTELEKTO (DI) NAUDOJIMO TAISYKLĖS

I. PASKIRTIS IR TAIKYMO SRITIS

1. Taisyklės nustato atsakingo Dirbtinio intelekto (toliau – DI) naudojimo principus, teises ir pareigas, procesus bei atsakomybes mokyklos bendruomenei – mokiniams, mokytojams, pagalbos specialistams ir administracijai.
2. Taisyklės parengtos vadovaujantis Lietuvos Respublikos švietimo, mokslo ir sporto ministerijos parengtomis gairėmis „Mokykla dirbtinio intelekto (DI) amžiuje: atsakingo naudojimo principai ir gairės“, Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (toliau – BDAR), Europos Parlamento ir Tarybos reglamentu (ES) 2024/1689, kuriuo nustatomos suderintos dirbtinio intelekto taisyklės ir iš dalies keičiami reglamentai (EB) Nr. 300/2008, (ES) Nr. 167/2013, (ES) Nr. 168/2013, (ES) 2018/858, (ES) 2018/1139 ir (ES) 2019/2144 ir direktyvos 2014/90/ES, (ES) 2016/797 ir (ES) 2020/1828 (Dirbtinio intelekto aktas) nuostatas, Europos Parlamento ir Tarybos reglamentu (ES) Nr. 2024/1689, kuriuo nustatomos suderintos DI gairės, Europos Komisijos gairėmis „Dirbtinio intelekto (DI) ir duomenų naudojimo mokymo ir mokymosi srityje etikos gaires pedagogams“.

II. SĄVOKOS

3. Dirbtinis intelektas (DI) – skaitmeninės priemonės ir paslaugos (teksto, vaizdo, garso generatoriai, skaitmeniniai asistentai ir pan.), kurios automatizuoja, padeda ar papildo žmogaus veiklą.
4. Generatyvus DI – priemonės, kuriančios naują tekstą, vaizdą, garsą ar kodą pagal vartotojo užklausas.
5. Asmens duomenys – bet kuri informacija apie identifikuotą ar identifikuojamą fizinį asmenį (BDAR).
6. Mokyklos patvirtintos DI priemonės – sąraše nurodytos, ugdymo procese naudotinos priemonės.
7. Asmens duomenys – bet kokia informacija apie fizinį asmenį, kurio tapatybė nustatyta arba kurio tapatybę galima nustatyti (duomenų subjektas); fizinis asmuo, kurio tapatybę galima nustatyti, yra asmuo, kurio tapatybę tiesiogiai arba netiesiogiai galima nustatyti, visų pirma pagal identifikatorių, kaip vardą ir pavardę, asmens identifikavimo numerį, buvimo vietos duomenis ir interneto identifikatorių arba pagal vieną ar kelis to fizinio asmens fizinės, fiziologinės, genetinės, psichinės, ekonominės, kultūrinės ar socialinės tapatybės požymius.
8. Asmeninė paskyra – tai fizinio asmens (mokytojo, mokinio, darbuotojo ar kito naudotojo) vardu sukurta vartotojo paskyra, valdoma paties naudotojo, nesusieta su Raseinių Viktoro Petkaus progimnazijos (toliau – Progimnazija) administruojamomis licencijomis ir nenaudojama Progimnazijos vardu.
9. DI priemonė – bet koks skaitmeninis sprendimas, paremtas DI technologijomis (įskaitant, bet neapsiribojant DI sistemomis ir bendrosios paskirties DI modeliais, kurie yra apibrėžti ir reglamentuojami ES DI akte ir (arba) dokumentuose).
10. Duomenų gavėjas – fizinis arba juridinis asmuo, valdžios institucija, agentūra ar kita įstaiga, kuriai atskleidžiami asmens duomenys, nesvarbu, ar tai trečioji šalis ar ne. Valdžios institucijos, kurios pagal Europos Sąjungos arba valstybės narės teisę gali gauti asmens duomenis vykdydamos konkretų tyrimą, nelaikomos duomenų gavėjais.
11. Duomenų tvarkymas – bet kokia automatizuotomis arba neautomatizuotomis priemonėmis su asmens duomenimis ar asmens duomenų rinkiniais atliekama operacija ar operacijų seka, kaip rinkimas, įrašymas, rūšiavimas, sisteminimas, saugojimas, adaptavimas ar keitimas, išgava, susipažinimas, naudojimas, atskleidimas persiunčiant, platinant ar kitu būdu sudarant galimybę jais naudotis, taip pat sugretinimas ar sujungimas su kitais duomenimis, apribojimas, ištrynimas arba sunaikinimas. 
12. Duomenų tvarkytojas – fizinis arba juridinis asmuo, valdžios institucija, agentūra ar kita įstaiga, kuri duomenų valdytojo vardu tvarko asmens duomenis. 
13. Progimnazijos paskyra – tai organizacinė vartotojo paskyra, sukurta Progimnazijos vardu ir naudojama vadovaujantis Progimnazijos valdomų licencijų ribomis.
14. Specialių kategorijų asmens duomenys − bet kokie duomenys, atskleidžiantys rasinę ar etninę kilmę, politines pažiūras, religinius ar filosofinius įsitikinimus, narystę profesinėse sąjungose, genetiniai duomenys, biometriniai duomenys, siekiant nustatyti fizinio asmens tapatybę, sveikatos duomenys arba duomenys apie fizinio asmens lytinį gyvenimą bei lytinę orientaciją.

III. BENDRIEJI PRINCIPAI

15. Atsakingumas ir skaidrumas. DI naudojamas taip, kad ugdymo tikslai nebūtų pakeičiami automatizavimu. Turi būti informuojama, kad pamokoje naudojama DI priemonė.
16. Tikslingumas. DI naudojamas tik tada, kai sumažina rutiną, tai pagerina mokymosi kokybę, personalizuoja užduotis, padidina tyrinėjimo galimybes.
17. Privatumas ir sauga. Draudžiama DI priemonėms teikti asmens duomenis, jautrią informaciją ar užduotis, kurios pažeidžia BDAR ar sutartines licencijas.
18. Sąžiningumas ir akademinis integralumas. Mokiniai privalo savarankiškai atlikti užduotis, DI priemones gali naudoti tik su mokytojo leidimu. Naudojant rodyti kaip naudojo DI priemones, būtina žymėti DI indėlį ir šaltinius.
19. DI priemonių naudojimo žymėjimas:
19.1. Žymėjimo forma turi atitikti sugeneruoto turinio naudojimo kontekstą.
19.2. DI sugeneruoto teksto naudojimas rašto darbuose – laikytis citavimo taisyklių pridedant nuorodą į DI priemonę.
19.3. DI sugeneruotas tekstas kaip santrauka arba su DI sukurti pristatymai, infografikai, kita vaizdo ir garso medžiaga – pažymėti, kad turinys sugeneruotas su DI priemone išnašose arba pateikiant pastabą įžangoje ar pabaigoje.
20. Etika ir įtrauktis. DI naudojamas taip, kad nekurstytų stereotipų, nepažeistų žmogaus orumo, siekiant didinti mokinių įtrauktį ir lygias galimybes.


IV. DI NAUDOJIMO PRINCIPAI MOKYTOJAMS IR MOKINIAMS

21. Saugumas ir privatumas:
21.1. Ugdymo procese naudoti tik tas DI priemones, kurios yra įtrauktos į Progimnazijos vadovo patvirtintą sąrašą (1 priedas).
21.2. Prieš pradedant naudoti DI priemones privaloma susipažinti su DI priemonės kūrėjo parengtomis saugos instrukcijomis, privatumo politikos nuostatomis.
21.3. Asmens duomenys ir kita neviešinama informacija DI priemonėse nenaudojama.
22. Sistemiškumas ir tvarumas:
22.1. Nuolat kelti skaitmenines kompetencijas ir kritiškai vertinti DI išvestis.
22.2. Integruoti DI priemones į pamokas ir kitas Progimnazijos veiklas, naudoti jį mokinių įtraukimui, refleksijai, administravimo procesų efektyvinimui.
22.3. Kritiškai vertinti DI sugeneruotą turinį, etnines dilemas, atpažinti DI „haliucinacijas”.
22.4. Ugdyti socialinę atsakomybę – diskutuoti apie DI poveikį visuomenei, aplinkai, demokratijai.
23. Kontrolė ir atsakomybė:
23.1. DI priemonės švietimo procese gali būti naudojamos tik kaip pagalbinės. Turinio kokybę, galutinį sprendimą priima žmogus.
23.2. DI priemonės gali padėti atpažinti pasikartojančias klaidas, patikrinti gramatiką, generuoti idėjas, suformuluoti bendro pobūdžio komentarą ir kt.
24. Skaidrumas ir atvirumas:
24.1. Mokiniai turi būti informuoti, kai pamokose naudojama DI priemonė.
24.2. Mokiniai gali naudoti DI tik su mokytojo leidimu.
24.3. Mokiniai ir mokytojai savo darbuose nurodo kaip naudojo DI priemones.
24.4. Mokiniai turi būti mokomi kaip žymėti su DI priemonėmis sugeneruotą turinį.
24.5. DI priemonėmis sugeneruotas turinys turi būti peržiūrimas mokytojo ar mokinio, kad būtų išvengta klaidų, netikslios informacijos.
25. Etika ir pagarba:
25.1. Naudojant DI mokymo procese būtina užtikrinti, kad DI sugeneruotas turinys nekurstytų stereotipų, nepažeistų žmogaus orumo, neskleistų diskriminuojančių nuostatų.
25.2. DI turinys negali pažeisti autorinių teisių, laikytųsi akademinio sąžiningumo.
25.3. Mokiniai ir mokytojai, naudodamiesi DI, privalo nurodyti, kaip priemonės prisidėjo prie darbo. 
26. Socialinė nauda ir tikslingumas:
26.1. DI taikyti tik tada, kai jis kuria aiškią pridėtinę vertę mokymuisi (personalizuoja, mažina rutiną, praplečia kūrybą ir tyrinėjimą).
 
V. DI NAUDOJIMO PRINCIPAI PROGIMNAZIJOS VADOVUI

27. Progimnazijos vadovas siekdamas užtikrinti, kad mokykloje DI priemonės būtų naudojamos saugiai ir atsakingai:
27.1. Sudaro Progimnazijoje leidžiamų naudoti DI priemonių sąrašą ir užtikrina tolesnę šių priemonių naudojimo priežiūrą.
27.2. Progimnazijos vadovas paskiria asmenį ar suformuoja darbo grupę, kuri būtų atsakinga už Progimnazijoje naudojamų Dl priemonių  naudojimo rizikas, sąrašo pakeitimus, stebėseną.
VI. PROGIMNAZIJOJE LEIDŽIAMŲ NAUDOTI DI PRIEMONIŲ SĄRAŠO SUDARYMO / KEITIMO PROCESAS

28. Visos DI priemonės, atitinkančios teisės aktų reikalavimus, kurias norima naudoti Progimnazijoje, yra įtrauktos į Progimnazijoje leidžiamų naudoti DI priemonių sąrašą (1 priedas).
29. Sąrašo sudarymo / keitimo etapai:
29.1. Pasiūlymą įtraukti naują DI priemonę į Progimnazijoje leidžiamų naudoti DI priemonių sąrašą gali bet kuris progimnazijos bendruomenės narys, užpildęs 2 priedą.
29.2. Progimnazijos vadovo paskirtas atsakingas asmuo arba Progimnazijos vadovo įsakymu sudaryta darbo grupė įvertina siūlomos DI priemonės naudojimo rizikas, remdamiesi 3, 4 prieduose pateiktais kriterijais. 
29.3. Atlikęs vertinimą atsakingas asmuo arba darbo grupė Progimnazijos vadovui pateikia vertinimo išvadas ir pasiūlymus dėl siūlomos DI priemonės įtraukimo arba neįtraukimo į Progimnazijoje leidžiamų naudoti DI priemonių sąrašą. 
29.4. Atsižvelgdamas į atsakingo asmens arba darbo grupės pateiktas išvadas ir pasiūlymus, Progimnazijos vadovas tvirtina progimnazijoje leidžiamų naudoti DI priemonių sąrašą ir jo pakeitimus.
30. Patvirtintas sąrašas gali būti keičiamas:
30.1. Kai gaunamas bet kurio progimnazijos bendruomenės nario pasiūlymas dėl naujos DI priemonės įtraukimo.
30.2. Kai gaunamas bet kurio progimnazijos bendruomenės nario pasiūlymas dėl DI priemonės išbraukimo (pateikiama pagrindžianti informacija).
30.3. Remiantis DI priemonių naudojimo stebėsenos rezultatais.
30.4. Progimnazijos vadovo paskirtas atsakingas asmuo arba Progimnazijos vadovo įsakymu sudaryta darbo grupė įvertina siūlomus sąrašo pakeitimus, atsižvelgdami į DI priemonių naudojimo rizikas.

VII. DI PRIEMONIŲ NAUDOJIMO RIZIKŲ VERTINIMAS KRITERIJAI

31. Draudžiama į sąrašą įtraukti DI priemones, kurios atitinka bent vieną iš toliau nurodytų kriterijų:
31.1. DI priemonė naudoja emocijų atpažinimą, apgaulės ir manipuliavimo metodus, biometrinį sekimą, socialinį reitingavimą ir (arba) kitus elementus, kurie priskiriami prie draudžiamos praktikos atvejų pagal Europos Parlamento ir Tarybos reglamentą (ES) 2024/1689, kuriuo nustatomos suderintos dirbtinio intelekto taisyklės ir iš dalies keičiami reglamentai (EB) Nr. 300/2008, (ES) Nr. 167/2013, (ES) Nr. 168/2013, (ES) 2018/858, (ES) 2018/1139 ir (ES) 2019/2144 ir direktyvos 2014/90/ES, (ES) 2016/797 ir (ES) 2020/1828 (Dirbtinio intelekto aktas) nuostatas.
31.2. Nėra nurodyta, kad DI priemonė atitinka duomenų apsaugos reikalavimus. Jei DI priemonė naudoja / renka mokinių ar darbuotojų duomenis (tekstus, el. paštus, įrašus), turi būti Progimnazijos licencija, duomenų tvarkymo sutartis ir prieigos kontrolė. Tik licencijuotos DI priemonės, kurias kontroliuoja pati Progimnazija (pvz., progimnazijos valdymo sistemoje integruotos DI priemonės), suteikia didesnį saugumą ir atitiktį reikalavimams, nes išorės šalys negali pasiekti įvestų duomenų.
31.3. DI priemonė naudoja įvestą turinį modeliui mokyti be atsisakymo (turi būti galimybė išjungti įkeltų duomenų naudojimą modeliui mokyti).
VIII. DI PRIEMONIŲ NAUDOJIMO STEBĖSENA

32. Progimnazijos vadovas paskiria asmenį ar suformuoja darbo grupę, kuri būtų atsakinga už Progimnazijoje naudojamų Dl priemonių stebėseną. 
33. Stebėsena apima tik tas DI priemones, kurios yra įtrauktos į Progimnazijos vadovo patvirtintą Progimnazijoje leidžiamų naudoti DI priemonių sąrašą.
34. DI priemonių naudojimo stebėsena apima šias veiklas:
34.1. Rinkti statistinę informaciją apie DI priemonių naudojimo dažnumą ir naudojimo paskirtį.
34.2. Rinkti DI priemonių naudotojų grįžtamąjį ryšį ir vertinti, ar DI priemonės naudojimas atitinka lūkesčius (tikslumas, naudingumas, laiko ir (arba) kaštų sutaupymai ir pan.). 
34.3. Fiksuoti netinkamo veikimo atvejus (incidentus) ir, esant sisteminiams pažeidimams, stabdyti DI priemonės naudojimą; siūlyti sprendimus dėl DI priemonės licencijos pratęsimo, nutraukimo ar pakeitimo.
35. Atsižvelgiant į DI priemonių naudojimo stebėsenos rezultatus, gali būti inicijuojamas Progimnazijoje leidžiamų naudoti DI priemonių sąrašo keitimas.

IX. BAIGIAMOSIOS NUOSTATOS

36. Tvarka peržiūrima ir atnaujinama ne rečiau kaip kartą per 2 metus arba pasikeitus teisės aktams ar rekomendacijoms.
37. Progimnazija laikosi galiojančių Lietuvos Respublikos duomenų apsaugos teisės aktų.
_______________

PROGIMNAZIJOJE LEIDŽIAMŲ NAUDOTI DI PRIEMONIŲ SĄRAŠAS
	Eil. Nr.
	Priemonės pavadinimas
	Aprašas / taikymo sritis / ribojimai
	Tipas
	Rekomendacijos

	1.
	Alfa erdvė
	5–12 kl. matematikos mokymasis: pagalba ruošiant namų darbus, pasiruošiant kontroliniams ir egzaminams; interaktyvios užduotys, personalizavimas.
	Edukacinis DI (tutorius / generavimo ir analizes priemone)
	Rekomenduojama sudaryti duomenų tvarkymo sutartį.

	2.
	ChatGPT (OpenAI)
	Generatyvinis teksto modelis, padedantis kurti tekstus, santraukas, klausimus, idėjas.
	Generatyvinis DI (vaizdas + tekstas)
	Rekomenduojama naudoti tik su mokytojo priežiūrą. Pasitikrinti, ar priemones nustatymuose išjungtas DI modelio mokymas. Reikalinga mokyklos paskyra ir tėvų sutikimas. Asmeninėse ir viešose paskyrose naudoti tik viešai prieinamą informaciją.

	3.
	Clever Forever Education AG
	DI valdomos edukacinės žaidimų pamokos 3-6 metų vaikams: skaitymas, matematika ir fizinis aktyvumas.
	Žaidimų pamokos /
DI valdymas (pritaikymas)
	Rekomenduojama naudojimo
sąlygose patikrinti nuostatas dėl amžiaus kontroles, reikalingas tėvų sutikimas.

	4.
	DeepL Write / Translate
	Naudojamas vertimams ir kalbai taisyti.
	Kalbos DI (vertimas)
	Rekomenduojama naudojimo
sąlygose patikrinti nuostatas dėl amžiaus kontroles, reikalingas tėvų sutikimas.
Rekomenduojama mokyklos licencija su modelio mokymo išjungimų.

	5.
	Duolingo Max (su DI)
	Kalbą mokymosi programa su DI pritaikyta grįžtamojo ryšio sistema
	Generatyvinis DI (mokymosi pagalba)
	Yra amžiaus apribojimas.
Reikalingas tėvų sutikimas.



	6.
	EDITAI
	DI priemone mokytojams, padedant
kurti realybei pritaikytas, tarpdisciplinines projektų pamokas.
	DI priemone /
Generatyvinis DI (pamokų planai /
turinys)
	Sugeneruoti su DI pamokų planai turi būti peržiūrimi žmogaus.

	7.
	LearnLab
	Platforma, skirta interaktyvioms pamokoms ir refleksijoms, naudoja DI atsakymų analizei.
	Generatyvinis / analitinis DI (švietimas)
	Rekomenduojama naudoti su mokytojo / tėvų priežiūra: jei DI priemone vertina mokymosi
rezultatus, gali būti priskirta prie dideles rizikos DI priemonių.

	8.
	Eduten
	Analitinis DI
(mokymosi analize)
	Matematikos mokymosi platforma su DI grįžtamuoju ryšiu ir pažangos analize
	Rekomenduojama priemonę naudoti su mokyklos paskyra.

	9.
	Elicėjus
	5–12 kl. savivaldus matematikos mokymasis: užduočių analizė, personalizuotos trajektorijos, vaizdo ir praktinės užduotys; rekomendacijos .
	Mokomo(si) platforma
	Rekomenduojama naudoti su mokyklos paskyra, duomenų tvarkymo sutartimi.

	10.
	Gemini (Google)
	Pokalbių DI, padedantis atsakyti į klausimus, paaiškinti sąvokas, rasti informaciją.
	Generatyvinis DI (vaizdas + tekstas)
	Rekomenduojama naudoti su mokyklos paskyra, duomenų tvarkymo sutartimi.
Rekomenduojama naudoti Google
Workspace for Education aplinkoje

	11.
	Grammarly for Education
	Kalbos taisymas, stiliaus ir aiškumo rekomendacijos, tono analizė, plagiato patikra.
	Kalbos DI (redagavimas, generatyvinė pagalba)
	Rekomenduojama naudoti su mokyklos paskyra (Business / Education ), reikalinga duomenų tvarkymo sutartis.

	12.
	Microsoft 365 Copilot.
	lntegruotas į Office 365 aplinką) (Word, Excel, Outlook), naudojamas
raštvedybai ataskaitoms, santraukoms.
Duomenys apdorojami pagal Microsoft education licencijas
	Vidinė integracija
	Rekomenduojama naudoti mokyklos valdomoje Office365 aplinkoje



	13.
	Midjourney
	Vaizdo generavimo priemonė. Naudoja vartotojo įvestį kuriant paveikslus. Gali būti naudojama kūrybinėms veikloms (dailei, dizainui).
	Generatyvinis DI (vaizdas)
	Užtikrinti, kad naudojant nebūtų pažeidžiamos autorių ir kitų subjektų teisės į kūrinius, prekių ženklus, patentus ir kitus intelektines nuosavybes teisės objektus.

	14.
	NotebookLM (Google)
	DI tyrimo partneris įkeliami šaltiniai (PDF, Docs, URL, YouTube, garso),  priemone kuria santraukas, studijų gaires, garso / vaizdo apžvalgas, atminties korteles. Tinka pamokoms planuoti, mokinių projektams, administraciniams dokumentams ruošti.
	Generatyvinis analitinis DI (švietimas)
	Rekomenduojama naudoti su mokyklos paskyra.

	15.
	Promova
	DI pagrįsta kalbos mokymosi platforma, palaiko disleksijos režimą ir daugybę kalbų kursų.
	Platforma / Kalbos DI (adaptacinis)
	Rekomenduojama naudoti su duomenų tvarkymo sutartimi.

	16.
	Moodle
	DI įrankiai kursų aplinkoje: teksto, santraukų ir grafikos generavimas, funkcijos
paaiškinti/apibendrinti, galimas integravimas su išoriniais DI tiekėjais (pvz.,OpenAI, Azure ir kt.).
	LMS su DI posisteme (integracijos)
	Naudojama mokytojų
pasirengimui, planavimui ir klasės medžiagai kurti. Jei yra integracijos su išorės DI tiekėjais, būtina rizikas vertinti atskirai.

	17.
	QANDA
	Matematikos uždavinių sprendimų platforma – mokinys fotografuoja uždavinį DI analizuoja ir pateikia sprendimo žingsnius
	
	Rekomenduojama naudoti kaip pagalbinė mokymosi priemonė užtikrinant duomenų saugą.

	18.
	Spotiself
	Mokinio pažangos ir karjeros planavimo platforma.
	Platforma / Veiklų aplankas, DI kompetencijų analizė
	Reikalinga mokyklos paskyra ir duomenų tvarkymo sutartis.



_________________

Raseinių Šaltinio progimnazijos dirbtinio intelekto (DI) naudojimosi taisyklių 1 priedas
Raseinių Šaltinio progimnazijos dirbtinio intelekto (DI) naudojimosi taisyklių 1 priedas
Raseinių Viktoro Petkaus progimnazijos dirbtinio intelekto (DI) naudojimo taisyklių 
1 priedas


Pasiūlymas dėl naujos DI priemonės įtraukimo į sąrašą
	Pasiūlymą pateikusio asmens vardas ir pavardė
	

	Kontaktiniai duomenys
	

	DI priemonės pavadinimas
	

	Tiekėjas ir (arba) kūrėjas
	

	Oficialus tinklalapis
	

	Naudojimo sritis
	☐Ugdymo procese
☐Administravimo procese
☐Administracijos darbuotojų, mokytojų ir mokinių DI skaitmeninėms kompetencijoms ugdyti

	DI priemonės naudotojas
	☐Mokytojas
☐Mokinys
☐Administracijos darbuotojas

	DI priemonės aprašymas ir panaudojimas
	

	Kokiais atvejais ir kokiu tikslu bus naudojama DI priemonė?
	

	Kokią aiškią pridėtinę vertę suteikia mokymui ar mokymuisi?
	

	Paskyros tipas
	☐Asmeninė paskyra
☐Įstaigos paskyra

	Ar bus tvarkomi asmens duomenys?
	☐Taip
☐Ne

	Jeigu bus tvarkomi asmens duomenys, prašome aprašyti duomenų tvarkymo operacijas (kokie, kokiu tikslu, teisinis pagrindas ir kt.)
	

	Reikalingo finansavimo dydis
	








DI PRIEMONĖS VERTINIMO ALGORITMAS
[image: ]
 




SPRENDIMŲ PRIĖMIMO DIAGRAMA

Raseinių Šaltinio progimnazijos dirbtinio intelekto (DI) naudojimosi taisyklių
Raseinių Šaltinio progimnazijos dirbtinio intelekto (DI) naudojimosi taisyklių
Raseinių Viktoro Petkaus progimnazijos dirbtinio intelekto (DI) naudojimo taisyklių
2 priedas


DI priemonių rizikų vertinimo forma
I. Bendra informacija
	DI priemonės pavadinimas
	

	Tiekėjas ir (arba) kūrėjas
	

	Oficialus tinklalapis
	

	Kas pasiūlė naudoti (vardas, pavardė)
	

	Naudojimo sritis
	☐Ugdymo procese
☐Administravimo procese
☐Administracijos darbuotojų, mokytojų ir mokinių DI skaitmeninėms kompetencijoms ugdyti

	DI priemonės naudotojas
	☐Mokytojas
☐Mokinys
☐Administracijos darbuotojas

	Reikiamo finansavimo dydis
	

	Vertinimo data
	


II. DI priemonės paskirties ir veikimo aiškumas
	Klausimas
	Taip
	Ne
	Pastabos

	Ar aiškiai aprašyta, kad tai DI priemonė?
	☐
	☐
	

	Ar suprantama, kaip sistema veikia ir ką daro?
	☐
	☐
	


III. Draudžiama praktika ir rizikos lygio nustatymas (pagal ES DI aktą)
	Draudžiama praktika arba rizikos lygis
	Pavyzdžiai
	Taip

	Draudžiama praktika*
	DI priemonė atlieka emocijų atpažinimą;
DI priemonė vykdo socialinį reitingavimą; DI priemonė naudoja biometrinį sekimą;
DI priemonė manipuliuoja naudotojų elgesiu.
	☐

	Didelė rizika
	DI priemonės naudojamos:
priėmimo ir atrankos į švietimo įstaigą procese; mokymosi rezultatams vertinti; švietimo lygiui nustatyti; nustatyti draudžiamą veiklą egzaminų metu.
	☐

	Ribota rizika
	DI priemonė (pvz., ChatGPT) naudojama idėjoms arba santraukoms kurti;
DI priemonė, naudojama pamokų planams ar kitiems susijusiems dokumentams rengti.
	☐

	Maža rizika
	DI priemonės naudojamos informacijai apibendrinti, kalbai tobulinti, redaguoti ar struktūruoti.
	☐


* Jeigu nustatoma draudžiama praktika – DI priemonė NEGALI būti naudojama ir tolesnis vertinimas neatliekamas.
IV. Duomenų apsauga ir BDAR atitiktis
	Klausimas
	Taip
	Ne
	Pastabos

	Ar galima išjungti duomenų naudojimą DI treniravimui?
	☐
	☐
	

	Ar įrankiu bus tvarkomi asmens duomenys?
Atsakius neigiamai, IV skyriaus klausimai nepildomi.
	☐
	☐
	

	Ar gali būti pasirašoma (sudaroma) asmens duomenų tvarkymo sutartis?
	☐
	☐
	

	Ar duomenys 	tvarkomi 	Europos 	ekonominės erdvės valstybėse?
	☐
	☐
	

	Ar reikia atlikti poveikio duomenų apsaugai vertinimą prieš pradedant naudoti?
	☐
	☐
	


V. Saugumo ir valdymo priemonės
	Klausimas
	Taip
	Ne
	Pastabos

	Ar yra prieigos kontrolė (SSO, rolės)?
	☐
	☐
	

	Ar yra taikomi turinio filtrai arba kitos apsaugos priemonės?
	☐
	☐
	

	Ar galima audituoti naudojimą (žurnalų ir įvykių registrų peržiūra)
	☐
	☐
	

	Ar aiškios naudotojų atsakomybės?
	☐
	☐
	


VI. Žmogaus kontrolė ir pedagoginė vertė
	Klausimas
	Taip
	Ne
	Pastabos

	Ar žmogus peržiūri DI rezultatą?
	☐
	☐
	

	Ar žmogus priima galutinį sprendimą?
	☐
	☐
	

	Ar DI priemonė suteikia aiškią pedagoginę ar administracinę naudą?
	☐
	☐
	


VII. Atitikimas DI priemonių naudojimo principams
	Klausimas
	Taip
	Ne
	Pastabos

	Ar DI priemonės veikimas atitinka DI priemonių naudojimo principus (Tvarkos III skyrius)?
	☐
	☐
	


VIII. Išvada
☐Siūloma įtraukti į sąrašą, įgyvendinus žemiau nurodytos rekomendacijos:
☐Būtina įstaigos paskyra;
☐Galima naudoti su asmenine paskyra;
☐Būtina sudaryti asmens duomenų tvarkymo sutartį;
☐Būtina atlikti poveikio duomenų apsaugai vertinimą;

☐Imtis papildomų saugumo priemonių atsižvelgus į rizikos dydį;
☐______________________________________________________________
☐Siūloma įtraukti bandomajam laikotarpiui ir stebėsenai.
☐Nesiūloma įtraukti į sąrašą dėl nustatytų trūkumų.
☐Neleidžiama dėl nustatytos draudžiamos praktikos.
Leidžiami DI priemonių naudojimo scenarijai
_____________________________________________________________________________
_____________________________________________________________________________ _____________________________________________________________________________
_________
Kitos pastabos
_____________________________________________________________________________
_____________________________________________________________________________ _____________________________________________________________________________
_________
DI priemonių rizikų vertinimą atliko:
(vardai, pavardės, parašai)
IX. Vadovo sprendimas
☐Įtraukti į sąrašą.
☐Įtraukti į sąrašą bandomajam naudojimui. ☐Neįtraukti į sąrašą.
(vardas, pavardė, parašas)

